Kiinan passi, jota maan kansalaiset voivat hakea
**Kiinan kansantasavallan kansalaisuus** on laillinen suhde yksityisen henkilön ja Kiinan välillä. Kansalaisuus saadaan ensisijaisesti vanhempien kansalaisuuden kautta.

Huolimatta siitä, että Macaon ja Hongkongin asukkaat ovat Kiinan kansalaisia, erityishallintoalueiden passi- ja maahanmuuttopolitiikka on itsenäinen Manner-Kiinasta. Passinhakuun ja oleskelulupaan kullakin alueella vaikuttaa se, mihin henkilö on merkitty asukkaaksi hukou-järjestelmässä. Kiinan kansalaisuus ei kuitenkaan automaattisesti takaa esim. oleskelulupaa Hongkongissa.

Kansalaisuuden saaminen syntymällä tai ilmoituksella
----------------------------------------------------

Kiinan kansalaisuuslain mukaan kaikkiin Kiinan tunnustamiin etnisiin ryhmiin kuuluvat henkilöt voivat saada Kiinan kansalaisuuden.

Lapsi voi saada syntyessään Kiinan kansalaisuuden, jos vähintään toinen vanhemmista on etniseltä taustaltaan kiinalainen. Kansalaisuutta ei kuitenkaan myönnetä automaattisesti, mikäli henkilö ei ole etniseltä taustaltaan kiinalainen, vaikka hän tai tämän vanhemmat olisivatkin syntyneet Kiinan maaperällä.

Lapsi, joka on syntynyt Kiinan maaperällä ja jonka vanhemmista ei ole varmuutta, saavat automaattisesti Kiinan kansalaisuuden.

Kansalaisuuden saaminen hakemuksella
------------------------------------

Kiina avasi ensimmäisen koko maan tasolla toimivan maahanmuutosta vastaavan virastonsa vuonna 2018. Pysyvän oleskeluluvan saaneet ulkomaalaiset voivat mm. ostaa asunnon, ilmoittaa lapsensa kouluun tai hakea ajokorttia samoilla ehdoilla kuin Kiinan kansalaisetkin.

Kiinan kansalaisuuslain mukaan ulkomaalaiset voivat saada Kiinan kansalaisuuden, mikäli he sitoutuvat noudattamaan Kiinan kansantasavallan perustuslakia ja muita lakeja, sekä täyttävät seuraavat ehdot:

* hänellä on kiinalaisia lähisukulaisia
* hän on asettunut Kiinaan
* hänellä on muu laillinen syy oleskella Kiinassa.

Kiinan kansalaisuudesta on mahdollista luopua ilmoituksella. Tämä ei kuitenkaan ole mahdollista valtion virkamiesten ja aktiivisessa palveluksessa olevien sotilaiden kohdalla.

Kaksoiskansalaisuus
-------------------

Kiina ei tunnusta kaksoiskansalaisuuksia.

Xi Jinpingin noustua valtaan Kiinan hallinto on alkanut kannustamaan kansalaisia ilmiantamaan henkilöitä, joilla on salaa kaksoiskansalaisuus. Tällaisia henkilöitä on syytetty esim. korruptiosta.

Galleria
--------

* Hongkongin viranomaisten myöntämä passiHongkongin viranomaisten myöntämä passi
* Macaon viranomaisten myöntämä passiMacaon viranomaisten myöntämä passi

Lähteet
-------

1. 1 2  Chinese Nationality & Citizenship vs H.K. Permanent Residence  2022. AsiaBC. Viitattu 8.2.2022. (englanniksi)
2. 1 2 3 4  Nationality Law of the People's Republic of China  2022. Embassy of the People's Republic of China in the United States,. Viitattu 8.2.2022. (englanniksi)
3. ↑  Chinese nationality  2022. clic.org.hk. Viitattu 8.2.2022. (englanniksi)
4. ↑  Ask China: How can foreigners get Chinese visas?  15.3.2019. CGTN. Viitattu 8.2.2022. (englanniksi)
5. ↑  Julien Pretot: Freestyle skiing-China's golden Gu dodges U.S. passport question *Reuters*.  8.2.2022. Viitattu 8.2.2022. (englanniksi)
6. ↑  Yeung, Jessie: These Asian countries are giving dual citizens an ultimatum on nationality -- and loyalty *CNN*. Viitattu 8.2.2022. (englanniksi)